કાબુલ- અફઘાનિસ્તાનની રાજધાની કાબુલમાં આત્મઘાતી હુમલાખોરોએ શિયા પ્રભુત્વવાળા વિસ્તારમાં યુનિવર્સિટી પરીક્ષાઓ માટે તૈયારી કરી રહેલા વિદ્યાર્થીઓને ટાર્ગેટ કરીને હુમલો કર્યો હતો. આ હુમલામાં અત્યાર સુધીમાં 48 લોકોના મોત થયાના સમાચાર છે. અને 67 ઘાયલ થયા છે. આ હુમલા માટે ઈસ્લામિક સ્ટેટ ગ્રૂપને જવાબદાર માનવામાં આવે છે. જોકે, સત્તાવાર રીતે આ હુમલાની જવાબદારી હજી સુધી કોઈ આતંકી સંગઠનોએ લીધી નથી. આપને જણાવી દઈએ કે, અફઘાનિસ્તાનના શિયા સમુદાય પર હાલના સમયમાં કરવામાં આવેલો આ સૌથી ભયાનક હુમલો છે. ઉલ્લેખનીય છે કે, આફઘાનિસ્તાનમાં આ સપ્તાહમાં જ તાલિબાનોએ અનેક પોલીસકર્મી અને સામાન્ય નાગરિકોને મોતને ઘાટ ઉતાર્યા હતા.